14. ožujka 2022. na međunarodni dan matematike i broja π (pi) održali smo natjecanje u zapamćivanju decimala broja π. Broj π mnogi smatraju najpoznatijim brojem na svijetu. Obilježava se 14.ožujka. Izračunava se tako da se opseg kruga (duljina kružnice) podijeli s njegovim promjerom. Ove godine su se natjecali učenici iz 8.c razreda: Ivona Džunja, Mateo Pavić, Ivan Čerkezović i Leonardo Šimić. Za natjecanje su se također prijavili učenici Laura Lucić, ali je u samoizolaciji, pa nije mogla doći i Patrik Vraneš učenik 6.c razreda, koji se razbolio i nije došao u školu. Treće mjesto je zauzeo Mateo Pavić, drugo mjesto Leonardo Šimić i prvo mjesto je odnio Ivan Čerkezović sa zapamćenom 51 decimalom. Učenici su naučili puno više decimala, ali se broji samo do one decimale do koje nisu napravili grešku. Čestitam pobjednicima, koji će biti adekvatno nagrađeni. Rekord škole u zapamćivanju decimala broja π i dalje drži Noel Vraneš (2. razred srednje škole) sa zapamćenih 226 decimala, a drugo mjesto Luka Lucić (1. razred srednje škole) sa zapamćenih 134 decimale.

Neki su učenici izradili i plakate vezano za 14. ožujka i broj π – objavljujemo neke od njih. Natjecanje organizirao Darko Perić, a nastavnice Martina Jukić i Josipa Markoljević su animirale djecu za izradu plakata. Plakate u hodniku škole izradili su učenici po vodstvom Marije Vidaković Tulić.

Darko Perić, učitelj matematike